<classify> Mchezo huo ambao ulikuwa umejawa na vituko toka kwa mashabiki wa Ashanti ulishuhudia Kimondo wakipata bao la mapema kwenye sekunde ya 40 lililofungwa na Peter Tweve aliyeunganisha mpira uliokuwa unagaagaa kwenye eneo la goli baada ya mabeki wa Ashanti kutegeana kuuondoa.Baada ya bao hilo Ashanti walicharuka na kusawazisha dakika ya 14 kwa bao lililofungwa na Seleman Sultan aliyewazidi mbio wachezaji wa Kimondo.Dakika ya 34 Kimondo walipata bao la pili lililofungwa na Mpoki Mwakinyuke na Ashanti walisawazisha dakika ya 36 bao likifungwa na Idd Seleman aliyefunga pia bao la nne kwenye dakika ya 43.Kipindi cha pili kilianza kwa timu zote kufanya mabadiliko hali iliyosababisha mchezo kuwa wa kasi na dakika ya 49 Kimondo walifanikiwa kuongeza bao lililofungwa na Mateo Danny lakini Ashanti nao walisawazisha bao hilo dakika ya 66 lililofungwa na mshambuliaji Moses Romward.Ashanti walifunga karamu ya mabao dakika ya 87 baada ya Denis Omary kupiga mpira wa faulo akiwa nje ya eneo la penalti na kutinga wavuni moja kwa moja.Katika hali isiyotarajiwa beki wa Ashanti, Mohamed Juma bega la mkono wa kushoto liliteguka hali iliyofanya madaktari wa huduma ya kwanza kumkimbiza Hospitali ya Amana na gari la wagonjwa ambalo lilikuwepo uwanjani.Akizungumza baada ya mchezo huo, kocha wa Ashanti Mbaraka Hassan aliwapongeza wachezaji wake kwa ushindi walioupata na kusema kuwa ni zawadi tosha kwa mashabiki wao.  <topic>: michezo 